Loïc Feudjou

Maxime Loïc Feudjou Nguegang (født 14. april 1992) er en kamerunsk fotballspiller og keeper som spiller for Coton Sport FC.

Klubbkarriere 
Feudjou fikk sin seniordebut i tredjedivisjon for Botafogo FC i 2010. Han fikk kontrakt med Coton Sport FC i desember 2011. Feudjou var egentlig klubbens tredjevalg, bak Kassaly Daouda og Jean Efala, men fikk spille de første kampene i sesongen og ble dermed klubbens førstevalg. I september ble han knyttet til Premier League-klubben Reading, men fikk ikke kontrakt.

I 2013 var Feudjou en viktig spiller for Coton Sport, da klubben nådde semifinalen i CAF Champions League og i tillegg vant både serien og cupen.

Landslagskarriere 
23. februar 2012 ble Feudjou kalt opp til Kameruns tropp til kvalifiseringskampen til afrikamesterskapet i 2013, mot Guinea-Bissau. Han fikk sin debut 29. mai 2014, da han ble byttet inn for Charles Itandje i 1–2 tapet mot Paraguay.

7. juni fikk Feudjou spille sin første landslagskamp fra start, i 1–0 seieren mot Moldova. Feudjou var i den kamerunske troppen til VM i fotball 2014 i Brasil.

Referanser

Eksterne lenker 
 
 Footballdatabase profile

Kamerunske fotballspillere
Spillere i Fotball-VM 2014
Fotballspillere for Cotonsport Garoua
Personer fra Douala
Fødsler i 1992